Diari Oficial de la Generalitat Valenciana


Sumari del DOGV 8006, del 23-03-2017 (2017/2351)

Extracte de la Resolució de 14 de març de 2017, de la Conselleria d'Educació, Investigació, Cultura i Esport, per la qual es compensen a les universitats públiques de la Comunitat Valenciana per la part no finançada a càrrec dels Pressupostos Generals de l'Estat de les beques de matrícula de la convocatòria, aprovada per Resolució d'11 d'agost de 2016, de la Secretaria d'Estat d'Educació, Formació Professional i Universitats, per la qual es convoquen beques de caràcter general per al curs acadèmic 2016-2017, per a estudiants que cursen estudis postobligatoris.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8006

Data del DOGV
:   23-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2351


Data del document
:   14-03-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 14 de març de 2017, de la Conselleria d'Educació, Investigació, Cultura i Esport, per la qual es compensen a les universitats públiques de la Comunitat Valenciana per la part no finançada a càrrec dels Pressupostos Generals de l'Estat de les beques de matrícula de la convocatòria, aprovada per Resolució d'11 d'agost de 2016, de la Secretaria d'Estat d'Educació, Formació Professional i Universitats, per la qual es convoquen beques de caràcter general per al curs acadèmic 2016-2017, per a estudiants que cursen estudis postobligatoris. [2017/2351]  
  
BDNS (identif.): 338358.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet del qual pot consultar-se en la Base de Dades Nacionals de Subvencions  
http://www.pap.minhap.gob.es/bdnstrans/index  
  
Primer. Beneficiaris  
Podran ser beneficiaris d'aquestes beques els que estiguen matriculats en les universitats públiques de la Comunitat Valenciana i hagen resultat beneficiaris d'una beca de matrícula de la convocatòria, aprovada per Resolució d'11 d'agost de 2016, de la Secretaria d'Estat d'Educació, Formació Professional i Universitats, per la qual es convoquen beques de caràcter general per al curs acadèmic 2016-2017, per a estudiants que cursen estudis postobligatoris (BOE 195, 13.08.2016).  
   
Segon. Objecte  
1. La beca consistirà en l'import de la part de la matrícula no compensada a les universitats públiques de la Comunitat Valenciana pel Ministeri d'Educació, Cultura i Esport, dels alumnes beneficiaris a què fa referència l'apartat primer d'aquest extracte.  
  
2. El dit import consistirà en una quantitat per alumne becat igual a la diferència entre l'import de la taxa de matrícula establit en el Decret 97/2016, de 4 d'agost, del Consell, pel qual es fixen les taxes a satisfer per la prestació de serveis acadèmics universitaris per al curs 2016/2017 (DOCV 7852, 17.08.2016), i el preu públic fixat per a la titulació corresponent en el curs 2011/2012, actualitzat en un 1 % de conformitat amb el que preveu l'article 7.2 del Reial decret llei 14/2012, de 20 d'abril, de mesures de racionalització de la despesa pública en l'àmbit educatiu (BOE 96, 21.04.2012).  
3. En el cas de noves titulacions de grau que no hi havia en el curs 2011-2012, l'import corresponent a aquestes serà el dels preus públics fixats en el dit curs 2011-2012 per a les titulacions del mateix grau d'experimentalitat.  
4. En el cas de noves titulacions de màster universitari que no existiren en el curs 2011-2012 per a les quals el Decret 97/2016, abans citat, no estableix el grau d'experimentalitat a què s'adscriuen, l'import a compensar serà de 14,48 euros per crèdit matriculat, excepte per als màsters amb preu o grau d'experimentalitat excepcional.  
  
  
Tercer. Bases reguladores  
Ordre 20/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la tramitació de les beques, per les quals es compensen les universitats públiques de la Comunitat Valenciana per a la part no finançada a càrrec dels Pressupostos Generals de l'Estat de les beques de matrícula del sistema general de beques i ajudes a l'estudi concedides pel Ministeri d'Educació, Cultura i Esport.  
El text de la qual es troba disponible en l'adreça web:  
http://www.ceice.gva.es/va/web/universidad/ayudas-y-becas  
  
Quart. Quantia  
Es destina un import global màxim d'13.020.351 - (onze milions tres-cents mil euros).  
Cinqué. Sol·licitud i certificació  
Les universitats públiques de la Comunitat Valenciana sol·licitaran a la Direcció General d'Universitat, Investigació i Ciència la compensació, acompanyada d'una certificació acreditativa del nombre d'estudiants beneficiaris de la beca de matrícula.  
La dita sol·licitud haurà de ser remesa a la Direcció General d'Universitat, Investigació i Ciència en el termini de dos mesos a comptar de l'endemà a la publicació de la convocatòria.  
  
València, 14 de març de 2017.- El conseller d'Educació, Investigació, Cultura i Esport: Vicent Marzà Ibáñez.